cyanic-selkie/wikianc huggingface dataset:
Med Julius til Capri
Med Julius til Capri er en norsk dokumentarfilm i farger fra 1952. Regissør og produsent var Johnny Bjørnulf. Han spiller også seg selv sammen med Reidar Lunde og tegneren Audun Hetland. Filmens lengde er 103 minutter.
«Julius» er navnet på en campingvogn og filmen skildrer en biltur gjennom flere land og steder i Europa (Fredrikstad, Danmark, Frankrike, Luxembourg, Sveits, Tyskland og øya Capri).
Filmen hadde norsk premiere 14. april 1952.
Ernst Olsen Meister
Ernst Olsen Meister (født 29. januar 1944 i Stavanger, død 27. juni 2014) var en norsk offiser, tegneserietegner og illustratør, kjent under psevdonymet Ernst Vevle Olsen. Han er kjent som tegneren bak tegneserieversjonen av Morgan Kane. Han illustrerte også forsidene til romanene om Morgan Kane.
Han var sønn av tysk far og norsk mor og var far til glamourmodellen Linni Meister.
Norsk skole (illegal avis)
Norsk skole var en av de illegale avisene som ble utgitt under den tyske okkupasjonen av Norge under andre verdenskrig. Avisen Våre skoler og høyskoler ble innlemmet i Norsk skole.
Avisen ble startet høsten 1941. Norsk skoles utgave nr. 2 er datert 27. september. Utgivere var Karsten Heli og Einar Høigård. Omtrent samtidig startet publikasjonen Våre skoler og høyskoler, laget av søstrene Helga Stene og Aasta Stene. De to avisene gikk sammen og ble i fortsettelsen utgitt under navnet Norsk skole.
Avisen fungerte som et illegalt kontaktorgan for lærere og skolefolk, som aktivt og effektivt hindret Quisling og tyskerne i deres bestrebelser for å nazifisere den norske skolen. Det var en stensilert avis.
Karsten Heli hadde vært medlem av sentralstyret i Norsk Lektorlag, et sentralstyre som ble oppløst under okkupantene. Han ble senere arrestert, men avisen klarte å fortsette virksomheten med noen spredte nummer helt fram til frigjøringen.
Nuijamaa
Nuijamaa er en tidligere kommune i landskapet Södra Karelen i Finland. Kommunen hadde 1,199 innbyggere og et areal på 136 km² i 1988. Nuijamaa var en finskspråklig kommune. Nuijamaa grenset til kommunene Lappee/Villmanstrand og Joutseno. Den hadde også grense mot Russland.
Familien Wiggum
Familien Wiggum består av flere fiktive figurer i den animerte serien The Simpsons: Ralph Wiggum.
Jordal (andre betydninger)
Jordal eller Jordalen kan vise til:
Nuijamaa
Før vinterkrigen hadde Nuijamaa et areal på 356 km². Ved krigsavslutningen i 1944 ble 220 km² av kommunen avstått til Russland. I 1975 ble en internasjonal grenseovergang mot Russland åpnet i Nuijamaa. Antall grensepasseringer lå i 2007 på over 1,7 millioner.
Sunan
Sunan-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
I distriktet ligger Nord-Koreas hovedflyplass, Sunan internasjonale lufthavn.
Jarle Nilsen (Utsira)
Jarle Nilsen (født 22. september 1966) er en norsk lokalpolitiker. Han var ordfører i Utsira kommune fra 2007 til 2012. Felleslista fikk flertallet og valgte Jarle Nilsen som sin ordførerkandidat.
Dar-es-Salaam (region)
Distrikter
Regionen Geita er administrativt delt inn i tre distrikter. Innbyggertallene som er oppgitt nedenfor stammer fra folketellingen i 2012.
Jarle Nilsen (Utsira)
Nilsen er medlem av Arbeiderpartiet og representerer partiet i fylkestinget i Rogaland. Han valgte sommeren 2012 å trekke seg fra ordførervervet for å få bedre tid til familien og til vervet som medlem av fylkestinget. Varaordfører Marte Eide Klovning overtok som ordfører.
Kaprije
Kaprije er en øy i Adriaterhavet utenfor kysten av Kroatia, og en del av øygruppen Šibenik. Den har et areal på 6,97 km² og et befolkningstall på 143. Øyens eneste bosetning er også kalt Kaprije. Øyen har daler som går på tvers. Her vokser det gress og enkelte furuskoger. Druer og oliven blir dyrket her. Hovednæringene er jordbruk, fiske og turisme. Det er ikke tillatt å kjøre bil på øyen.
På 1300- og 1400-tallet tilhørte Kaprije adelsfamilier fra Šibenik. Da osmanene okkuperte fastlandet på 1500- og 1600-tallet, flyktet mange mennesker fra fastlandet til Kaprije og mange av de andre øyene utenfor kysten av Kroatia. På denne tiden ble en kirke for St. Peter bygget på Kaprije.
Rakrang
Rakrang-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Deutsche Parlamentarische Gesellschaft
Deutsche Parlamentarische Gesellschaft (DPG) er en tverrpolitisk tysk organisasjon som består av medlemmer av den tyske Forbundsdagen, landdagene og Europaparlamentet. Organisasjonen har fra 1999 hatt sete i Riksdagspresidentpaléet ved Ebert-Platz ovenfor østinngangen til Riksdagsbygningen. Dermed ønsker selskapet å knytte bånd til de politiske tradisjonene under Weimarrepublikken, da denne bygningen allerede var et mye brukt møtested for parlamentarikere.
DPG ble grunnlagt 1. april 1951 av forbundsdagsrepresentantene Karl Georg Pfleiderer (FDP/DVP), Gerhard Lütkens (SPD), Paul Bausch (CDU) og Josef-Ernst Fürst Fugger von Glött (CSU). Frem til 1999 hadde organisasjonen sete i Bonn, i den nå revne Villa Dahm. Organisasjonen flyttet sitt sete til Berlin samtidig med Forbundsdagen.
Organisasjonens formål er knytte personlige bånd mellom parlamentarikere på tvers av partigrenser og parlamenter, og dermed skape en bedre forståelse for forskjellige politiske synspunkter. Dermed skal organisasjonen bidra til en grunnkonsensus mellom demokrater.
DPGs hovedkvarter brukes også til kulturelle arrangementer og utstillinger.
Matthias Gehler
Matthias Gehler (født 1954 i Sachsen) er en tysk journalist. Han er utdannet prest og arbeidet som låtskriver. Han er mest kjent som regjeringstalsmann i regjeringen de Maizière, den første og siste demokratisk valgte regjeringen i DDR, fra 12. april til 2. oktober 1990. Hans stedfortreder som regjeringstalsmann var Angela Merkel. Fra 1992 har han arbeidet som programsjef i MDR 1 Radio Thüringen.
El Capitan
El Capitan («kapteinen» eller «sjefen»), eller bare El Cap, er et fjell i Yosemite-dalen i Yosemite nasjonalpark i California. Fjellet er 2307 moh., men det er fjellets sørside som er attraksjonen: et over 900 meter høyt, loddrett stup hvis granittvegger kan tilby noe av den fineste og mest utfordrende storveggsklatringen i verden.
Tsjad under Sommer-OL 2004
Tsjad under Sommer-OL 2004. To sportsutøvere, en mann og en kvinne fra Tsjad deltok i en sport, friidrett under Sommer-OL 2004 i Athen. Det var niende gangen som Tsjad deltok i et sommer-OL. De vant ikke noen medalje. Friidrettsutøveren Kaltouma Nadjina var landets flaggbærer under åpningsseremonien.
Fotball under Asialekene 1974
Fotball under Asialekene 1974. Fotball var en av flere sporter som var med i de sjuende Asialekene som ble arrangert i Teheran i Iran i perioden 9. til 16. september i 1974. Det var femten lag som deltok i fotball-turneringen, det ble først spilt gruppespill, fire grupper der de to beste i hver gruppe gikk videre til en mellomrunde med to grupper. Gruppevinnerne gikk til finale og toerne til bronsefinale. Finalen mellom Iran og Israel endte med seier 1-0 til hjemmelaget.
Jørgen Vold Rennemo
Jørgen Vold Rennemo (født 7. januar 1989) er en norsk matematiker. I juli 2008 kom han på delt 12.-plass av 535 deltakere under den 49. internasjonale matematikkolympiaden i Madrid. Han klarte fem av seks oppgaver og sikret seg 35 av 42 mulige poeng. Dette holdt til gullmedalje (en tolvtedel av samtlige deltakere får gull i matematikkolympiaden).
Det var fjerde gang Rennemo deltok i konkurransen. De to foregående gangene oppnådde han bronse og sølv.
Rennemo vant Abelkonkurransen i 2005 (sammen med Nina Holden), 2006, 2007 samt 2008, og vant den nordiske matematikkonkurransen i 2006.
Samtidig med å være elev ved Lillehammer videregående skole har Rennemo også fulgt studier ved Universitetet i Oslo. Han fullførte bachelorgraden i matematikk i 2009, og mastergraden i algebraisk geometri i 2010.
Rennemo kommer opprinnelig fra Verdal, men foreldrene flyttet til Lillehammer da han var ett år gammel.
Rigmor Lange
Rigmor Lange (født 4. juni 1926 i Oslo, død 14. juni 1979 i Oslo) var en norsk danser, skuespiller og dukkespiller, i ettertid best kjent som stemmen til «Bjørnen Colargol» i NRK Barne-tv.
Danser og skuespiller
Hun var i 1940- og 1950-årene danser og skuespiller på Chat Noir og Edderkoppen. I revyen Vi har det på Chat Noir danset hun sammen med bl.a. Tutte Lemkow og Hans Kjølaas, med koreografi av Ivo Cramér. Hun danset i Lysistrata på Centralteatret i 1947.
Phil Piratin
Phil Piratin (født 15. mai 1907, død 10. desember 1995) var et medlem av Communist Party of Great Britain (CPGB) og en av dette partiets få medlemmer som ble valgt til det britiske parlamentet.
Rigmor Lange
Dukketeater
Rigmor Lange var en av dukkespillerne i «Julian Strøms dukketeater», en barnetv-serie som NRK sendte i 1964.
Phil Piratin
Piratin var sønn av en liten lokal handelsmann og var en kommunistisk aktivist og antifascist som forsvarte leietakers rettigheter på 1920-og 1930-tallet. Piratin var også et ledende medlem av Stepney Tenants Defence League. Piratin ble valgt som medlem av Stepney Borough Council i 1937 og han ble innsatt som formann i denne kommunens kommunistparti. Piratin ble valgt som medlem av parlamentet under parlamentsvalget i 1945 for distriktet Mile End i Stepney. I det britiske parlamentet arbeidet Piratin ofte sammen med flere venstreorienterte parlamentarikere som var medlem av Labour Party, noen av disse politikerne kom senere til å bli kastet ut av sitt eget parti fordi de ble regnet som kommunister og deretter dannet de Labour Independent Group. Piratin ble beseiret da han stod til gjenvalg i 1950.
Rigmor Lange
Dukketeater
På 1960-tallet var hun dukkespiller og stemme til teaterdukken «Nikodemus», som var en gjennomgangsfigur i NRKs TV-programserie Lykkehjulet, der Nikodemus var "side-kick" til programleder Åse Thoresen. Nikodemus/RIgmor Lange dukket imidlertid også opp i barnetv-programmet Kosekroken sammen med programlederen Ragne Tangen den 16. juli 1970, da Norges Vel s kampanje «Hold Norge Rent!», nærmere bestemt barne-kampanjen Aksjon Renholdspoliti, skulle videreføres etter å ha blitt introdusert i Lykkehjulet måneden før.
Stemmerollen som Colargol innbragte henne Spellemannprisen 1974 i kategorien «Barneplate».
Dodoma (region)
Dodoma er en av Tanzanias 30 administrative regioner. Den dekker et område på 41,311 km² og hadde 2,083,588 innbyggere ved den offisielle folketellingen i 2012. Regionen er den tolvte største regionen i Tanzania etter størrelse, og dekker omtrent 5% av fastlandsområdet i landet (øyer ikke medregnet). Hovedstaden i regionen er Dodoma.
Regionen produserer bønner, frø, korn, peanøtter, kaffe, te og tobakk. Det drives også oppdrett av tamfe.
Distrikter
Regionen er administrativt delt inn i sju distrikter. Innbyggertallene som er oppgitt nedenfor stammer fra folketellingen i 2012.
Den spedalske konges terrasse
Den spedalske konges terrasse (khmer: ព្រះលានស្តេចគំលង់, Preah Learn Sdech Kunlung) ligger i det nordvestlige hjørnet av den kongelige plassen i Angkor Thom, Kambodsja. Den ble bygget i Bayonstil under Khmerrikets kong Jayavarman VII, men det moderne navnet kommer fra en skulptur fra det 15. århundre funnet på stedet. Statuen viser den hinduistiske guden Yama, guden for død. Han ble kalt den spedalske konge fordi misfarging og mose som vokste på den opprinnelige statuen kunne minne om en person med spedalskhet, og også fordi det passer inn med en kambodsjansk legende om en angkoriansk konge som var spedalsk. Navnet kambodsjanerne kjenner ham under er imidlertid Dharmaraja, da dette var det som var hogd inn i bunnen av den opprinnelige statuen.
Terrassens U-formede struktur gjør at enkelte tror den kan ha vært brukt som en kongelig kremasjonsområde.
Andrejeva von Skilondz
Adelaïde Andrejeva von Skilondz (født 1882, i Sankt Petersburg død 1969 i Stockholm) var en svensk/russisk operasanger (sopran) og sangpedagog, mest kjent fra sitt virke i Sverige.
Biografi
Andrejeva von Skilondz var datter av oberst Leo Andrejeff og Adelaide Christman. Allerede ved seks års alder behersket hun flera av Beethovens sonater og fikk utdannelse til konsertpianist av Feliks Blumenfeld ved Musikkonservatoriet i St. Petersburg. Deretter studerte hon komposisjon for Anatolij Ljadov og harmonilære for Nikolaj Rimskij-Korsakov. Hun fikk gode karakterer og foreldrene spanderte en utenlandsreise på henne. Skilondz valgte Sverige og på en resa til Norrland fikk hun rådet å utvikle sin vakre sångstemme.
Karriere
Andrejeva von Skilond debuterte ved Mariinskij-teatret (1908) som den første tsaritsa Shemanka i Nikolaj Rimskij-Korsakovs Coq d'Or. Derpå var hun ved operaen i Berlin (1910–14) og debuterte i Giacomo Meyerbeers opera Hugenottene. Mellom 1912 och 1913 ble det spilt inn grammofonplater med hennes arier, blant annet Nattens dronning og arian i Romeo og Julie. Andra kjente roller var Gilda i Rigoletto, Violetta i La traviata samt Lakmé og Tatjana i Eugen Onegin.
Sangskole
Andrejeva von Skilondz gikk til Kungliga Teatern og virket noen år. Hun studerte til Litt.et.art. (1917) før hun viet seg til sangpedagogikken (1922–). Hun virket også som sangpedagog, åpnet sangskole i sitt magnifike bosted på Strandvägen og tok imot elever hver dag mellom klokken ti og fem. Blant hennes elever var Elisabeth Söderström, Kerstin Meyer, Kerstin Dellert, Isa Quensel, Stina-Britta Melander, Ruth Moberg, Inga Sundström og Eva Prytz. Tilogmed menn søkte sig til hennes sangskola, blant anntt tenorena Arne Ohlson, Gösta Björling og Carl Gustaf Svingel samt Carl-Axel Hallgren (baryton) og Kim Borg (bass).
Senere år
Når hun ikke orket mer, ble hun tatt hånd om av en russisk emigrant, den pensjonerte ASEA-ingenjören Nikolej Soloviev. Skilodz døde den 5. april 1969 og ble begravd på Skogskyrkogården. Etter hennes død valfartet Soloviev hver dag til hennes grav med blomster.
Houppelande
Houppelande eller houpelande (uttales omtrent ouppla:d) var en lang, vid kjortel eller kåpe som ble brukt som ytterdrakt av begge kjønn i den fransk-burgundiske overklassemoten i seinmiddelalderen, nærmere bestemt fra omkring 1370 til omkring 1450. Imidlertid var houppelanden et vanlig plagg fra 1300-tallet helt til slutten av 1500-tallet. Houppelandene var omfangsrike og hadde mange folder. De kunne også ha stående krage, høyt belte, slep og pelsverk. Ermene var vide, ofte slepende «engleermer», og ikke sjelden dekorert med karakteristiske fliker eller tunger langs kantene.
Historikk og utbredelse
Houppelandene var typiske for den overdrevne gotiske klesmoten ved det burgundiske hoffet som preget store deler av Mellom-Europa. Mens renessansemoten var under utvikling i Italia, fikk gotikken en siste oppblomstring rundt handelsknutepunktene Brugge og Gent i Flandern på midten av 1400-tallet. I denne moten inngikk foruten houppelande blant annet snabelsko og spesielle hodeplagg som chaperon, sendelbinde og hennin. Stoffene var gjerne fargerike og overdådige. Mange plagg ble dessuten dekorert med bjeller eller kanter av flagrende tunger eller fliker i den såkalte flammegotikken.
Varianter av kjortelen ble videreført opp gjennom århundrene i form av side embetskapper for dommere og akademikere.
Tora Marie Norberg
Tora Marie Norberg (født 28. mars 1972 i Trondheim) er en norsk illustratør og kortfilmskaper, bosatt i Oslo og tilknyttet frilanserkollegiet Svovel.
Hun er utdannet ved Høgskolen i Bergen, institutt for visuell kommunikasjon, 2001. Våren 2005 tok hun pedagogisk eksamen ved Høgskolen i Oslo.
Hun har siden august 2006 illustrert A-magasinets spalte «Leve sammen», og Aftenpostens ungdomsside Si;D. Hun har illustrert faktaboken Rett & Slett, Rettighetsboka for deg under 18 av Mariann Youmans. Hun vant Kultur- og kirkedepartementets illustrasjonspris for den. Sammen med Youmans lager hun også bildebokserien om Toto, verdens minste mus, med første bok i 2007.
Ryokpo
Ryŏkp'o-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Tora Marie Norberg
Hun har vært regissør og tegner for den 8 min animerte tegnefilmen: God dag Herr Hulemann – En Hjulehistorie, vist på kortfilmfestivalen i Grimstad 2007. Hun har siden høsten 2005 vært tilknyttet Akershus kunstnersenter som formidler av ulike kunstuttrykk i grunnskolen, og der vært kurator for vandreutstillingen Posters nå, en utstilling om grafisk design.
Q-kilden
Q, eller Q-kilden (q av tysk quelle som betyr kilde) er et hypotetisk tapt evangelium, eller et evangeliefragment. Q brukes som forklaring på likheter mellom Matteus- og Lukasevangeliet.
Tokildehypotesen, som er den mest utbredte teorien for å forklare det synoptiske problem, sier at Evangeliet etter Markus ble skrevet først. Lukas og Matteus har så kjent til Markusevangeliet, og brukt det som kilde når de skrev sine evangelier. I tillegg har de to evangeliene en del felles stoff. Dette stoffet antas å stamme fra en felles kilde, som ofte kalles Q.
Man har aldri funnet Q, heller ikke fragmenter av denne. Mange forskere mener idag at det kan dreie seg om en muntlig kilde.
Hilde Krahwinkel
Hilde Krahwinkel, gift Sperling, (født 26. mars 1908 i Essen i Tyskland, død 7. mars 1981 i Helsingborg i Sverige) var en tysk tennisspiller.
Hilde Krahwinkel var ved siden av Cilly Aussem, Gottfried von Cramm og Henner Henkel en av de store tyske tennisspillerne på 1930-tallet. Hun var den mest fremgangsrike tyske kvinnelige tennisspilleren før Steffi Graf med sin fire Grand Slam-titler; tre i single- og en mixeddouble.
Blylaget
Blylaget er en tettbebyggelse beliggende i Frogn kommune og dels i Nesodden kommune i Akershus. Det ligger på østsiden av Nesoddhalvøya et stykke inn i Bunnefjorden, sør for Oslo. Blylaget har flere badestrender, hvor de største er Slora, Sinding og Blylaget.
Blylaget har lange tradisjoner i Nesoddens historie, og har kjendiser som billedkunstner Kristian Kvakland boende. Skuespilleren Nils Vogt har sitt feriehus her. Perkusjonisten Ingrid Berge vokste opp på Blylaget.
Hilde Krahwinkel
I 1933 vant hun sammen med Gottfried von Cramm mixeddoubleturneringen i Wimbledon. I French Open vant hun singletittelen tre år på rad, 1935–37. I alle tre finalene møtte hun franske Simone Mathieu som hun beseiret med 2-0 i sett i alle tre finalene. Krahwinkel er en av i alt fire kvinner som har vunnet tre strake titler i French Open, de andre er Helen Wills Moody (1928–1930), Monica Seles (1990–1992) og Justine Henin (2005–2007). I 1936 var hun i sin andre Wimbledon-finale i single, hun tapte til Helen Jacobs med 2-6, 6-4, 5-7.
Blylaget
I en årrekke holdt bedriften Havstad Tinn til på Blylaget, før de i 1997 flyttet produksjonen til Fedje i Hordaland. Fra 2008 er en del av produksjonen likevel tilbakeført til Blylaget. Sveinung Havstad driver virksomheten videre som pensjonist. Han startet hos sin far Gunnar Havstad i 1957.
Hilde Krahwinkel
Hilde Krahwinkel var i perioden 1932–39 tysk mester i single fem ganger, i double to og i mixeddouble tre. Hilde Krahwinkel giftet seg i 1934 med en danske, og hun ble dansk statsborger
Hanns Eisler
Hanns Eisler (født 6. juli 1898 i Leipzig, død 6. september 1962 i Berlin) var en østerriksk-tysk komponist og musikkteoretiker.
Bakgrunn
Eislers jødiske far, Rudolf Eisler, var professor i filosofi. I 1901 flyttet familien til Wien. Eislers søster Ruth Fischer (Elfriede Eisler) var leder for det tyske kommunistpartiet (KPD) i 1920-årene, skrev en rekke bøker, og ble i 2010 avslørt som spion for CIA. Eislers bror Gerhart var journalist, og mistenkt for å være en viktig Komintern-agent med dekknavnet Hans Berger. Hanns Eisler var frontsoldat i første verdenskrig og flere ganger såret i kamp. Etter Østerrikes nederlag studerte han under Arnold Schönberg 1919-23. Eisler var den første av Schönbergs elever som anvendte tolvtoneteknikken i komposisjoner, men vakte læremesterens irritasjon ved å trekke inn elementer fra jazz og kabaret.
Karriere
I 1925 flyttet Eisler til Berlin og ble lærer ved marxistenes arbeiderskole. Han støttet den revolusjonære arbeiderbevegelsen i tett forbund med Bertolt Brecht, og måtte flykte fra Tyskland ved den nasjonalsosialistiske maktovertakelsen i 1933. Han var innom blant annet Spania og Danmark før han kom til USA i 1938, der han skrev filmmusikk i Hollywood. For filmene Hangmen Also Die! og None but the Lonely Heart ble musikken hans nominert til Oscar. Brecht arbeidet også med Hangmen Also Die!, han skrev historien sammen med regissøren Fritz Lang. Eisler komponerte også sangsyklusen The Hollywood Songbook til tekster av Brecht.
Men som kommunist ble han i 1947 anklaget av amerikanske myndigheter for anti-amerikansk virksomhet. FBIs mappe på ham er på 686 sider, en av de mest omfangsrike på Freedom of Information Act-nettsiden. Selv om underordnede tidlig frarådet videre etterforskning, forfulgte Hoover Eisler i seks samfulle år med noe nær lidenskap. Ett av mappens siste dokumenter er et notat datert 15. desember 1947, som informerer Hoover om at Eisler og frue har besluttet å forlate USA frivillig. Under dette maskinskrevne notatet ses en håndskrevet beskjed med Hoovers håndskrift: «Det ville jammen være å gjøre en farse av rettsvesenet å la dem reise frivillig.»
En av Eislers første oppgaver i DDR var å lage en nasjonalsang for Øst-Tyskland. Valget falt på Auferstanden aus Ruinen fra 1949, men Eisler hadde også et alternativ, en tonesetting av Brechts Anmut sparet nicht noch Mühe. Ellers er han kjent for revolusjonære arbeidersanger og teatermusikk til Brechts Galileo Galilei fra 1947 og Schweyk im zweiten Weltkrieg fra 1957. Han skrev også et rekviem for Lenin. Hele livet kjempet han mot «dumheten i musikken» og hevdet at «musikken er et ludder som har stilt seg til rådighet for alt som er godt og dårlig i samfunnet».
Timofej Skopin
Timofej Sergejevitsj Skopin (ru: Тимофей Сергеевич Скопин, født 5. april 1989 i Kirov oblast i Sovjetunionen), er en russisk skøyteløper som representerte hjemlandet under Vinter-OL 2010 i Vancouver.
Personlige rekorder
Oppdatert pr 20. mai 2011
Internasjonale mesterskap
Olympiske leker (Vinter) deltatt i ett OL ved en konkurranse.
Junior-VM på skøyter deltatt i 2 VM ved 3 konkurranser.
Arne Indrebø
Arne Indrebø (født 6. august 1969 på Breim i Gloppen kommune) er en norsk tidligere friidrettsutøver og spydkaster som representerte Breim IL, Breimsbygda FIL, Breimsbygda IL og Gloppen Friidrettslag. Han er fire ganger norsk mester.
Bakgrunn
Indrebø var en allsidig friidrettsutøver og vant Donald Duck-lekene, det uoffisielle norgesmesterskapet for 12-åringer, i høydehopp i 1981. Han var med i et godt friidrettsmiljø i Gloppen med blant annet de jevnaldrende utøverne Ole Morten Mardal (lengdehopper) og Kjell Ove Hauge (kulestøter) som treningskamerater og medelever på idrettsfag ved Firda vidaregåande skule.
Indrebø dro til El Paso, Texas våren 1990 og studerte med idrettsstipend på universitetet (UTEP) der. I 1992 dro han til Oslo og Norges idrettshøgskole. Han arbeider i dag som treningsleder innen SATS-kjeden i Stavanger.
Han er bror til Benedikte Indrebø, tidligere innehaver av den norske juniorrekorden på 100 meter og med flere medaljer fra NM på 100 meter.
Idrettskarriere
Han spesialiserte seg etter hvert i spydkast og kvalifiserte seg til junior-VM i Canada i 1988 etter ny personlig rekord og gull i junior-NM på Voss. Han kom ikke videre fra kvalifiseringen i dette, som skulle bli Indrebøs eneste internasjonale mesterskap. Han fikk derimot flere landskamper på junior-og seniorlandslaget, og i 1989 ble han nummer 3 i Europacupen.
Året etter, i 1990, vant han sitt første norske mesterskap i spyd. Han fulgte opp med seire i 1993, 1995 og 1997. Han har sølvmedaljer fra 1991 og 1992. Hans personlige rekord er 76,20 meter, fra et stevne på Byrkjelo i juli 1994. Resultatet gjør Indrebø til den niende beste spydkaster i Norge gjennom tidene (per januar 2008).
Ulna
Ulna er en av to rørknokler i underarmen. Ulna kalles på norsk for albu(e)be(i)net.
Albueleddet er et sammensatt hengselledd, ved at overarmsbenet, humerus, har leddflate både mot radius-spolebenet og ulna. Øverste ende av ulna er albuespissen, "olecranon". Resten av ulna kan kjennes under huden helt ned til håndleddet ovenfor lillefingeren der benet avsluttes i en liten sylinderformet del kalt "ulnas hode". Se forklaring om rotasjon i underarmen under radius, som er det andre knokkelen langs underarmen.
Kristian Kvakland
Kvakland ble utdannet Statens Håndverks- og Kunstindustriskole i Oslo, hvor han studerte i periodene 1953–1956 og 1964–1965). Deretter studerte han ved Statens kunstakademi fra 1965 til 1968. Han debuterte på Høstutstillingen i 1968.
Kjente verker
Blant hans kjente verker er «Protest» (Museet for samtidskunst 1972), «Potensiell strategi» (Trøndelag kunstgalleri 1985), «Draugen» (Tjeldsund Offshore-senter 1984), «Gruvearbeideren» (Longyearbyen 1993), «Harald 1.» (kunstutstillingen «pomp og prakt» i forbindelse med signingen av HMK Harald og dronning Sonja i 1991), «Medmenneske» (Orkdal Sjukehus 1991), «Teknikk og menneske» (Orkdal 2000),  «Egget» (Vest-Agder Sentralsykehus 1989), «Kongen av Arktis» (Orkdal Sparebank), «Narcissist» (Moss 1987), «Håndtrykk» (Moss), «Blåveispiken» (Hennummarka barnehage 1990).
Grotesk
Grotesk, også kalt groteskeri eller groteskornamentikk, er i dagligtale noe som er rart, fantastisk, stygt eller bisart. Det benyttes også til å beskrive merkelige former som fabeldyr som vannkastere på kirkebygg, komplekse figurer innenfor litteraturen, betegnelse på skrifttype og har i tillegg en rekke bestemte meninger innenfor ulike fagområder.
Ordet grotesk kommer fra den samme latinske roten som «grotto», i betydningen en liten grotte eller hule. Den opprinnelige meningen var begrenset til en overdreven stil innenfor antikkens romersk dekorativ kunst som siden ble gjenoppdaget og kopiert i Roma i renessansen. «Grottene» var faktisk rom og korridorer i Domus Aurea, det uferdige palasskomplekset som ble påbegynt av keiser Nero etter den store brannen i Roma i år 64. Domus Aurea gikk glemt og ble inngrodd inntil det ble gjenoppdaget. Fra italiensk spredte begrepet seg til andre europeiske språk og begrepet hadde lenge en tradisjon i å være knyttet til det arabeske innenfor særskilte former for dekorativt mønster som benytter elementer som buete bladverk, og generelt om fantastiske menneske- og dyreframstillinger.
Innen kunst
Innen kunsten er grotesker en dekorativ form for arabesker, typisk veggmalerier, relieffer eller veggdekorasjoner, med utstrakt bruk av mennesker, dyr og planter, gjerne spesielle dyrefigurer som fabeldyr. Disse var svært moderne i antikkens Roma og i renessansen, både som veggdekorasjoner og bokillustrasjoner. I middelalderen lagde de gjerne illuminerte tekster i bøkene (for eksempel at første bokstav på en sidelages svært grafisk og dekorativ) – dette kan også kalles en grotesk.
Innen typografi
Grotesk (også kalt sans serif) er betegnelsen på skrifttyper uten seriffer. Navnet ble skapt av William Thorowgood, den første som lagde en grotesk skrifttype med små bokstaver (minuskel), i 1832. Groteske skrifttyper for store bokstaver (versal/majuskel) kan spores tilbake til det gamle hellas, men fantes i moderne tid fra 1816.
Innen litteratur
De tidligste skrevne tekstene beskriver groteske hendelser og forferdelige skapninger. Mytenes litteratur er en rik kilde på monstre; fra de enøyde kykloper fra Hesiods Theogonien til Homers Polyfemos i Odysseen. Ovids Metamorfoser er en annen rik kilde for groteske forvandlinger og mytiske hybridevesener. Horatius' Poesiens kunst gir en formell innledning til klassiske verdier og farene ved det groteske eller blandingsformer. Faktisk er avskjeden fra de klassiske modellers orden, fornuft, harmoni, balanse og form åpnet opp for risikoen ved at det åpnet opp for groteske verdener. Engelsk litteratur ga opp eldre tiders stedsegne groteske verdener, og dessuten de merkelige verdener i Spencers allegori Faerie Queene til de tragisk-komiske verdener i 1500-tallets renessansedrama, skjønt komiske groteske elementer finnes i eksempelvis Shakespeares Kong Lear.
Litterære tekster av ulike blandingssjangre, som farser eller pantomimer, er tidvis kategorisert som grotesk. Gotiske tekster har ofte groteske komponenter i henhold til figurer, stil og lokalisering. I andre tilfeller kan miljøet som er beskrevet være grotesk, – om det er urbant, som hos Charles Dickens, eller som i den andelen av amerikanske sørstatslitteraturen som kalles for sørstatsgotikk. Det groteske i litteraturen har blitt undersøkt i henhold til sosiale og kulturelle formasjoner som karnevalelementene hos Francois Rabelais og Mikhail Bakhtin. Den amerikanske litteraturforskeren Terry Castle har studert forholdet mellom metamorfose, litterær skriving og maskerade.
En annen betydelig kilde for det groteske er satiriske skrifter på 1700-tallet. Jonathan Swifts Gullivers reiser gir en rekke tilnærmelser til grotesk representasjon. I poesi gir tekstene til Alexander Pope mange eksempler på det groteske.
Skjønnlitterære figurer som kun inspirer til avsky er ganske enkelt en skurk eller monster, men figurer som både fremmer empati og avsky, betraktes som groteske. Opplagte eksempler er de som er fysisk deformert og mentalt utilstrekkelig, men figurer med forlegne sosiale trekk kan ofte også inkluderes. Leserne blir sinte av den positive siden til det groteske, og fortsetter lesningen for å finne ut om figuren kan erobre sin mørke side. I Shakespeares Stormen inspirerte figuren Caliban til langt mer nyanserte reaksjoner enn kun avsky og forakt. Også Tolkiens Ringenes herre kan figuren Gollum bli betraktet som å ha både foraktelige og sympatiske kvaliteter som innpasser ham i den groteske malen.
Victor Hugos Ringeren i Notre-Dame er en av de mest karakteristiske litterære groteske skikkelser. Quasimodo, ringeren med pukkelryggen, framstilles som en figur med et grotesk av utseende, men som har et sympatisk vesen når man blir kjent med ham. Doktor Frankensteins monster kan også betraktes som grotesk, på lik linje med Operafantomet og Skjønnheten og uhyret. Andre eksempler som kan anføres er det romantisk-groteske hos Edgar Allan Poe, E.T.A. Hoffmann, i Sturm und Drang (en tysk romantisk litterær ungdomsbevegelse på slutten av 1700-tallet) og i Sternes Tristram Shandy. Romantikkens grotesker er generelt langt mer forskrekkelig og mørk enn middelalderens som feiret latter og fruktbarhet.
Det groteske mottok en form med Alice i Eventyrland av Lewis Carroll hvor en ung pike møter fantastiske groteske figurer i hennes fantasiverden. Carroll greide å gjøre sine figurer mindre skremmende for at de skulle være akseptable for barn, men er fortsatt fullstendig merkelige.
Endless Summer
Endless Summer er et samlealbum fra The Beach Boys, utgitt i 1974. Albumet består av bandets største hits og mest kjente sanger fra 1962 til 1965. Det ble utgitt som dobbelalbum i USA, men som enkel LP med ti sanger på hver side i Storbritannia.
Spolebein
Spolebeinet, på latin kalt radius, er et av to lange bein (rørknokler) i underarmen. Det andre heter underarmsbeinet (ulna).
Rotasjon i underarmen
Spolebeinet roteres når vi vrir på underarmen. Dersom vi holder overarmen rett ned og underarmen fremover, heter rotasjonen «supinasjon» når håndflaten peker oppover, og «pronasjon» når håndbaken vender oppover. Den øverste enden av spolebeinet, også kalt «radiushodet», er sylinderformet og kan kjennes på utsiden av albuen som en av to knoker under huden. Når underarmen roteres, kan vi kjenne at det er bevegelse i radiushodet.
Spolebeinet utgjør mesteparten av underarmsdelen av håndleddet. Ovenfor lillefingeren kan vi kjenne at spolebeinet roterer rundt ulnas hode som også er sylinderformet.
Håndleddsbrudd (radiusfraktur/Colles fraktur/fractura radii typica)
Når vi faller og tar oss for, vil det ofte bli et håndleddsbrudd like ovenfor nederste ende av spolebeinet. Når det er nysnø eller is på gater og veier er dette et av de vanligste bruddene, fractura radii typica som kan oversettes til «typisk brudd i spolebeinet».
Grotesk
Innen arkitektur
Disse skulpturene er ofte blandet sammen med vannkastere, men disse er ikke laget for å lede vann. Denne skulpturtypen blir også kalt chimera.
Spolebein
Håndleddsbrudd (radiusfraktur/Colles fraktur/fractura radii typica)
Dersom den nederste biten av spolebeinet er rotert mot håndbaken, må det settes bedøvelse i bruddspalten før bruddet settes riktig på plass (kalt reponering). Dette gjøres med et kraftig drag i fingrene, før hånda og underarmen blir gipset fra albuen til fingrenes grunnledd.
Vanligvis taes det røntgenbilde både før og etter at bruddet er satt på plass.
Sofie av Norge og Sverige
Sofie av Norge og Sverige (Sophie av Nassau) (Sophia) (født 9. juli 1836, død 30. desember 1913), var dronning av Norge og Sverige. Hun var datter av hertug Vilhelm I av Nassau og prinsesse Pauline av Württemberg i hertugdømmet Nassau. Sofia giftet seg med den fremtidige kongen Oscar II 6. juni 1857 på slottet i Wiesbaden-Biebrich. I Sverige brukte hun navneformen Sophia, i Norge Sophie.
Sofie var liberal og hadde en modererende innflytelse på sin mann, blant annet ved krisesituasjonene i unionen mellom Sverige og Norge. Hun var sterkt skeptisk til den tyske keiser Vilhelm II, som hun anså som militaristisk. Dronning Sofie tilbrakte sine sommerferier i perioden 1892–1904 i Norge, på gården Skinnarbøl ved Kongsvinger. Som norgesvenn bidro hun til at det ikke ble krig mellom Sverige og Norge ved unionsoppløsningen i 1905.
Drotningens skyddshem
Sofia opprettet som hertuginne i 1860 «hemmet för frigifna kvinnor» i Stockholm. Det var en institusjon som skulle hjelpe kvinner som hadde vært dømt og fengslet. . Hjemmet ble flyttet flere ganger og skiftet etterhvert navn til Drotningens skyddshem.
Sophiahemmet
Sofia hadde lest og var beveget av Florence Nightingales tekster. I 1881 ble Sofia syk ved et besøk i England og fikk personlig bli kjent med sykehus der. I Sverige måtte hun lete etter en lege som ville støtte henne i å utdanne og trene unge kvinner til sykepleiere. Hun fant den kjente legen John Berg og det hele startet med en gruppe på Sabbatsbergs sykehus nyttårsaften 1884. Den egentlige starten på utdanningen av sykepleiere i Sverige startet med Röda korsets sjuksköterskeskola i 1867. I Norge grunnla Cathinka Guldberg sykepleierutdannelsen i 1868.
1889 åpnet en kombinert skole og sykehus. Mottoet «Allt till Guds ära» som det sto det over inngangen, sier noe om den høye moralen som var krav. Sofiahemmet var den første sykepleierutdanningen, og den ble mønsterutdanning for sykepleiere i Sverige. Sofia fulgte nøye med på Sofiahemmet hele livet.
Spolebein
Håndleddsbrudd (radiusfraktur/Colles fraktur/fractura radii typica)
Flere akuttstuer ved legevakt, legekontor eller sykehus har montert en egen krok i veggen omtrent en meter over gulvet spesielt for reponering av dette bruddet. Det benyttes en slynge fra kroken til like over albuen, slik at legen kan trekke i fingrene og manipulere bruddet for å sette det på plass, uten å trenge egen assistent for å holde igjen albuen.
Sofie av Norge og Sverige
Sophies Minde
1. februar 1892 startet søstrene Agnes og Nanna Fleischer en skole for vanføre i Kongens gate. Neste år bevilget stortinget kr 960 til «Fripladser for udenbys fattige», og det ble opprettet et fond gjennom «Foreningen til understøttelse af trængende vanføre» Skolen lærte håndverksfag, alminnelige skolefag og hadde et internat. Hensikten med skolen var at vanføre skulle ha mulighet til å besørge seg selv. Skolen skiftet straks karakter fra å være en skole til å være et hjem med skole. Etter en salgsutstilling i 1894 økte bevilgningen fra stortinget og skolens popularitet.
Fra 1872 til 1897 var det 25 år med Sofie og Oscar på tronen. Det ble samlet inn penger i anledning jubileet. I 1896 besøkte Oscar II en utstillingen av skolens arbeid. Det kom så i 1897 en beskjed om at det var opprettet et fond med kr 300.000 som skulle utelukkende gå til det beste for vanføre i Norge. Fondet økte med kr 100.000 etter Dr. A. Willes død.
12. desember 1900 ble grunnstenen lagt. 8. september 1902 åpnet Kong Oscar II Sophies Minde i Skådalen. Først hadde skolen 25 elever. I løpet av det første året økte elevtallet med 31.
Døveskolen overtok Sophies Minde i 1935, men bygningen ble senere revet og lå der Skådalen kompetansesenter i dag ligger. I 1927 åpnet en sentral anstalt og de første elevene flyttet fra Skådalen til Trondheimsveien. Kronprinsesse Märthas Institutt og Kysthospitalet ble tilknyttet i 1965
I 1994 ble driften overtatt av Rikshospitalet. I 2003 ble Sophies Minde Ortopedi AS opprettet og eid av Rikshospitalet. Det flyttet inn i lokaler på gamle Aker sykehus i Trondheimsveien 235.
Sophies Minde har avdelinger
Endless Summer
Sporliste
Alle sangene er skrevet av Brian Wilson og Mike Love, unntatt hvor annet er notert.
Sungho
Sŭngho-guyŏk var et av nitten distrikter (guyŏk eller gu) i den nordkoreanske provinsen og byen Pyongyang.
Xeris spectrum
Xeris spectrum er en av bartrevepsene (Siricidae) og lever i barskog. Bartrevepser er store vepser med et kraftig eggleggningsrør (brodd). Men de er helt ufarlige og stikker ikke og har heller ikke gift. Den lever i symbiose med en tredrepende sopp, som hjelper til å bryte ned treet, slik at larven lettere kan fordøye maten.
Utseende
Kroppen er sylindrisk, uten en innsnørt «midje». Hodet er bredest bak øynene. Antennene er trådformet. Begge kjønn er like store, mellom 12 og 28 millimeter. Kroppen er skinnende og har en mørk brun-svart farge. Bak fasettøynene og på brystets sider er noen lyse, hvite flekker. Beina er orange-røde. Hanner hard brunere ringer rundt leggen (tibia). Vingene er klare med et tydelig årenett. Hunnens eggleggingsrør er kraftig og like langt som eller litt lengre enn kroppen.
Hunner har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges.
Levevis
Xeris spectrum finnes i åpen furuskog. Hanner begynner ofte å fly noen dager tidligere enn hunnene.
Hunnen borrer eggleggningsrøret inn i treet, litt under barken. Her legges eggene. Dersom hun legger ubefruktede egg vil de klekke som hanner. Hunnene legger egg i bartrær, vanligvis gran, furu og lerk
Larven er radikalt forskjellige fra de voksne, både i levevis og i kroppsbygning. Sammen med egget fulgte det med noen soppceller av en tredrepende barksopp. I Norge er det særlig soppartene Amylostereum areolatum, granlærsopp (Amylostereum chailletii) og einerlærsopp (Amylostereum laevigatum). Disse begynner å spire til sopphyfer som produserer enzymer og treverket blir brutt ned. Den nyklekte larven får lett tilgang på mat, nedbrutt treverk, på grunn av soppen. De gnager i treet og soppen følger etter. Etterhvert som larven gnager utvider gangen seg i bredde. Bak larven ligger det igjen trespon og avføring. Like før puppestadiet lager larven et lite puppekammer omtrent 2 cm inn i treet.
Xeris spectrum tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) barvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen. Hele utviklingen fra egg til voksen tar flere år.
Utbredelse
Xeris spectrum har vid utbredelse og finnes i store deler av Europa, Asia, Afrika og Nord-Amerika.
Systematisk inndeling
Xeris spectrum er en av plantevepsene. I nyere systematikk regnes gruppen plantevepser som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.
Ichneumon spectrum Linnaeus, 1758 X. s. townesi Maa, 1949, X. s. malaisei Maa, 1949, X. s. cobosi Viedma & Suarez, 1961
Screaming Life/Fopp
Screaming Life/Fopp er Soundgardens første samlealbum og ble gitt ut i 1990. Albumet inneholder Soundgardens første EP-er Screaming Life og Fopp.
Samsok
Samsŏk-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Slaget ved Carham
I 1005 var det tre konger som styrte over det landområdet som i dag er Skottland: Alba i nord, Lothian i sørøst og Strathclyde i sørvest. Kronikøren Symeon av Durham skriver i Historia Regum (Historien til kongene) for årstallet 1018:
En annen krønike, Den angelsaksiske krønike, oppgir at Uhtred døde i 1016, to år før han ble overvunnet ved Carham. En del historikere mener at slaget fant sted i 1018 og at den danske kongen Knut den mektige fikk Uhtred fjernet eller mest sannsynlig drept etter nederlaget. Detaljene fra selve slaget eksisterer derimot ikke lengre, men det synes som om Northumbria var blitt svekket gjennom års stridigheter med sine naboer og overkjørt av de aggressive gælerne fra nord.
I Symeons Historia Ecclesiae Dunelmensis (Historien til kirken i Durham) finnes følgende passasje:
Etter slaget var kongeriket Skottland blitt den rådende stormakten i nordlige Britannia ved at Lothian ble lagt inn i riket og dermed var store deler av dagens Skottland dannet. De norrøne jarlene holdt fortsatt stand i Ross, Caithness, Sutherland, Hebridene og på de ytre øyene. Det sørlige området Galloway, preget av norrøn kontakt i triangelet mellom den britiske østkysten og øya Man, var også fortsatt uavhengig det skotske kongedømmet.
Rolf Kirschner
Rolf Steinar Kirschner (født 17. juli 1946) er en norsk lege og spesialist i gynekologi.
Etter medisinstudier i Dublin gjennomførte han turnustjeneste i Harstad og spesialisering i fødselshjelp- og kvinnesykdommer i Sverige. Han har arbeidet ved på Sentralsykehuser i Akershus, ved OUS og har vært seksjonsoverlege ved Kvinneklinikken på Rikshospitalet og styremedlem i Norsk gynekologisk forening. Fra 2021 er han leder i Eldre legers Forening.
Kirschner har også vært leder i Det mosaiske trossamfunn.
Per Øyvind Heradstveit
Biografi
Heradstveit startet den journalistiske karrieren i NRKs Dagsnytt i 1956 etter å ha studert filologi. Han studerte tysk i Mainz og fransk i Dijon. Før han begynte i NRK var han lektor ved Lycée Pierre-Corneille i Rouen i Frankrike. Heradstveit og Mette Janson var de to første journalistene i Dagsrevyen.
Tsjad under Sommer-OL 2008
Tsjad under Sommer-OL 2008. To sportsutøvere, en mann og en kvinne fra Tsjad deltok i en sport, friidrett under Sommer-OL 2008 i Beijing. Det var niende gangen som Tsjad deltok i et sommer-OL. De vant ikke noen medalje. Friidrettsutøveren Hinikissia Albertine Ndikert var landets flaggbærer under åpningsseremonien.
Per Øyvind Heradstveit
Biografi
Med programmet Åpen post (1966–71) var Heradstveit (sammen med Kjell Arnljot Wig) med på å innføre debatt som programform i fjernsynet. Han var også mangeårig programleder for debattprogrammet På sparket (1975–81) og for en serie om menneskesinnet og depresjoner som han holdt sammen med psykiatriprofessor Nils Retterstøl på 1980-tallet. Serien fikk stor oppmerksomhet, og var med på å skape større forståelse for psykiske lidelser. Heradstveit var dessuten London-korrespondent for NRK fra 1988 til 1992. Heradstveit sluttet i NRK i 1996.
Som pensjonist var han i 1999 hoveddrivkraften bak den internettbaserte nettavisa Treffpunkt, en nettavis for eldre. Han var i perioden 1997 til 2000 leder for Statens IT-forum for eldre.
Han skrev en rekke bøker, blant annet om kongehuset, Vidkun Quisling og Einar Gerhardsen. Han gav i 1996 ut boka ''Kong Harald. Monarkiet i medvind og motvind''.
Heradstveit fikk et massivt hjerneslag i 2000 og var lammet av slaget frem til sin død i 2004. Han var bror av forskeren Daniel Heradstveit.
I 2008 ble det kjent at Heradstveit i 1965 hadde hjulpet Arbeiderpartiet i valgkampen.
Ryongsong
Ryongsŏng-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Fylkesvei 422
Frem til 2019 hadde veien betegnelsen fylkesvei 121 (Aust-Agder).
Percy Sledge
Percy Sledge (født 25. november 1941, død 14. april 2015 ) var en amerikansk artist innenfor musikksjangrene rhythm and blues og soul.
Mangyongdae
Man'gyŏngdae-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Percy Sledge
Tidlig karriere
Percy Sledge jobbet i begynnelsen som bygningsarbeider i Leighton, Alabama før han fikk jobb som hjelpearbeider på Colbert County Hospital i Sheffield, Alabama. På midten av 1960-tallet turnerte han i det sørøstlige USA sammen med Esquires Combo i helgene, mens han arbeidet på sykehuset på ukedagene. En tidligere pasient og venn introduserte Sledge for plateprodusenten Quin Ivy. En audition fulgte, og Sledge fikk platekontrakt.
Sledge hadde en soulpreget stemme som gjorde ham perfekt for en lang rekke soulballader produsert av Ivy og Marlin Greene, noe musikkjournalisten Dave Marsh kalte «følelsesmessige klassikere for romantikere i alle aldre».
«When a Man Loves a Woman» var Sledges første låt innspilt under kontrakt, og ble utgitt i 1966. Inspirasjon til sangen kom da Sledges kjæreste forlot ham til fordel for en modellkarriere etter at han ble oppsagt fra jobben i bygningsbransjen i slutten av 1965. Den nådde førsteplass i USA og er fortsatt en internasjonal hit. Sangen ble også den første gullplate utgitt av Atlantic Records. Denne soul-slageren ble hjørnesteinen i Sledges karriere, og ble etterfulgt av «Warm and Tender Love» (gjeninnspilt av Elkie Brooks i 1981), «It Tears Me Up», «Take Time to Know Her» (hans nest største hit i USA, nådde 11.-plass på hitlistene), «Love Me Tender» og «Cover Me».
Sledge lanserte låtene «I'll Be Your Everything» og «Sunshine» i løpet av 1970, og ble internasjonalt en yndet konsertartist, spesielt i Nederland, Tyskland, og på det afrikanske kontinentet – Sør-Afrika i særdeleshet.
Senere karriere
I 1994 produserte Saul Davis og Barry Goldberg ett nytt album for Sledge, det Grammy-nominerte Blue Night, som også involverte artister som Bobby Womack, Steve Cropper og Mick Taylor.
I 2004 produsert Davis og Goldberg også albumet Shining Through the Rain.
Utmerkelser
Sledge ble i 1989 beæret med Pioneer Award av Rhythm and Blues Foundation. I 2005 ble han innskrevet i Rock and Roll Hall of Fame.
I mai 2007 ble Percy Sledge innskrevet i Louisiana Music Hall of Fame for sine bidrag til delstatens musikk. Delta Music Museum i Ferriday, Louisiana har også en egen avdeling om Percy Sledge.
I november 2004 ble Percy Sledge innskrevet i Carolina Beach Music Hall Of Fame.
Familie
Percys fetter Jimmy Hughes havnet på topp 20 på Billboards hitlister i 1964 med hiten «Steal Away».
Benjamin Dahl Hagen
Benjamin Dahl Hagen (født 9. januar 1988) er en norsk tidligere fotballspiller.